Sør-Karpatene

Sør-Karpatene (også kalt De transilvanske alper, rumensk: Carpații Meridionali) er en fjellkjede mellom sentrale og sørlige områder i Romania på den ene siden og Serbia på den andre. De dekker de delene av Karpatene som ligger mellom elvene Prahova i øst og Timiș  og Cerna i vest. I sør grenser de til Balkanfjellene i Serbia.

 Fjelltopper 
Sør-Karpatene er den nest høyeste fjellgruppen i Karpatene etter Tatrafjellene, med høyder på over 2 500 meter over havet. Selv om de er langt lavere enn Alpene, er landskapet alpint. Det alpine utseendet og det at fjellene er lett tilgjengelige har gjort dem til populære turistdestinasjoner. 

De høyeste toppene er: 
 Moldoveanu, 2 544 moh – Făgărașfjellene
 Negoiu, 2 535 moh – Făgărașfjellene
 Parângu Mare, 2 519 moh – Parângfjellene
 Peleaga, 2 509 moh – Retezatfjellene
 Omu 2 507 moh – Bucegifjellene

Til tross for disse høydene er de letteste fjellovergangene i Karpatene i Romania langs elvene som krysser fjellkjeden (Olt) eller langs de vide dalene (langs elvene Prahova og Jiu).

 Fjellkjeder 

Fra øst til vest er fjellkjeden delt inn i fire fjellgrupper som er skilt fra hverandre av forskjellige elvedaler. 
Bucegigruppen – mellom elvene Prahova og Dâmbovița.
Bucegifjellene (Munții Bucegi) 
Leaotăfjellene (Munții Leaotă) 
Făgărașgruppene – mellom elvene Dâmbovița og Olt.
Făgărașfjellene (Munții Făgărașului) 
Iezerfjellene (Munții Iezer) 
Piatra Craiului-fjellene 
Coziafjellene (Munții Cozia) 
Parânggruppene – mellom Olt og Jiu.
Parângfjellene (Munții Parâng) 
Șureanufjellene (Munții Șureanu/M. Sebeșului) 
Cindrelfjellene (Munții Cindrel/M. Cibinului) 
Lotrufjellene (Munții Lotrului) 
Căpățânăfjellene (Munții Căpățânii) 
Retezat-Godeanu-fjellene – mellom elva Jiu og elvane Timiș og Cerna.
Retezatfjellene (Munții Retezat) 
Godeanufjellene (Munții Godeanu) 
Vâlcanfjellene (Munții Vâlcan) 
Mehedințifjellene (Munții Mehendinți) 
Cernafjellene (Munții Cernei) 
Țarcufjellene (Munții Țarcu).

De første to gruppene er brattest på nordsiden og de to siste er brattest på sørsiden. 

 Referanser 

 Eksterne lenker 


Kategori:Fjellkjeder i Romania
Kategori:Fjellkjeder i Karpatene